2680

Na osnovu člana 76. stav 5. i člana 77. stav 4. Zakona o energetici („Službeni glasnik RS”, br. 145/14 i 95/18 – dr. zakon) i člana 17. stav 1. i člana 42. stav 1. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12 – US, 72/12, 7/14 – US, 44/14 i 30/18 – dr. zakon),

Vlada donosi

|  |
| --- |
| **UREDBU**  **o izmenama Uredbe o ugovoru o otkupu električne energije** |

Član 1.

U Uredbi o ugovoru o otkupu električne energije („Službeni glasnik RS”, br. 56/16 i 61/17), u modelu ugovora, član 16. stav 3. menja se i glasi:

„Električnu energiju proizvedenu u Elektrani preko maksimalnog efektivnog vremena rada Elektrane, PRODAVAC naplaćuje po otkupnoj ceni koja iznosi 35% od podsticajne otkupne cene, korigovane u skladu sa članom 17. ovog ugovora.”

U članu 17. stav 1. modela ugovora menja se i glasi:

„Redovna godišnja korekcija podsticajne otkupne cene zbog inflacije u Evrozoni izvršava se u februaru svake godine, na sledeći način:

C2 = C1 \* (1 + INFgod/100%)

gde je:

C2 – korigovana podsticajna otkupna cena zbog inflacije,

C1 – podsticajna otkupna cena iz prethodne godine,

INFgod – godišnja inflacija u Evrozoni izražena u procentima i objavljena od strane Evropske kancelarije za statistiku (EUROSTAT).”

Član 2.

Ova uredba stupa na snagu osmog dana od dana objavljivanja u „Službenom glasniku Republike Srbije”.

05 broj 110-6226/2020

U Beogradu, 6. avgusta 2020. godine

**Vlada**

Predsednik,

**Ana Brnabić,** s.r.